CELEX: 62012TN0087
Language: el
Date: 2012-02-23 00:00:00
Title: Υπόθεση T-87/12: Προσφυγή της 23ης Φεβρουαρίου 2012 — Duff Beer κατά ΓΕΕΑ — Twentieth Century Fox Film (Duff)

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/32
            
         Προσφυγή της 23ης Φεβρουαρίου 2012 — Duff Beer κατά ΓΕΕΑ — Twentieth Century Fox Film (Duff)
   (Υπόθεση T-87/12)
   2012/C 109/64
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Duff Beer UG (Eschwege, Γερμανία) (εκπρόσωπος: N. Schindler, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Twentieth Century Fox Film Corporation (Λος Άντζελες, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 12ης Δεκεμβρίου 2011 (υπόθεση R 0456/2011-4) καθώς και την απόφαση του τμήματος ανακοπών του ΓΕΕΑ της 14ης Ιανουαρίου 2011 (αριθ. B 1 603 771)·
            
         
               —
            
            
               να καταδικάσει το ΓΕΕΑ στο σύνολο των δικαστικών εξόδων·
            
         
               —
            
            
               επικουρικώς, να αναστείλει τη διαδικασία μέχρι την έκδοση οριστικών αποφάσεων, πρώτον, επί της υποβληθείσας στο ΓΕΕΑ αιτήσεως με αριθμό 000005227 για την κήρυξη ακυρότητας και την έκπτωση του δικαιούχου και, δεύτερον, επί των αιτήσεων για την κήρυξη της ακυρότητας του κοινοτικού σήματος υπ’ αριθ. 001341130 που υποβλήθηκαν στο Court of Commerce με τους αριθμούς 2009/6122 και 2009/6129.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «Duff», σε μαύρο, λευκό και ερυθρό χρώμα, για προϊόντα και υπηρεσίες των κλάσεων 32, 35 και 41 (αίτηση υπ’ αριθ. 8 351 091)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Twentieth Century Fox Film Corporation
   
      Αντιταχθέν σήμα ή σημείο: Το καταχωρισμένο υπ’ αριθ. 1 341 130 κοινοτικό εικονιστικό σήμα «Duff BEER» για προϊόντα της κλάσεως 32
   
      Απόφαση του τμήματος ανακοπών: Η ανακοπή έγινε εν μέρει δεκτή για τα προϊόντα και τις υπηρεσίες των κλάσεων 32 και 35
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 2, στοιχείο β', του κανονισμού 207/2009 του Συμβουλίου, καθόσον δεν υφίσταται κίνδυνος συγχύσεως μεταξύ των αντιπαραβαλλόμενων σημάτων και παράβαση του κανόνα 20, παράγραφος 7, στοιχείο γ', σε συνδυασμό με τον κανόνα 50, παράγραφος 1, του κανονισμού 2868/95 λόγω κακής χρήσεως της διακριτικής ευχέρειας αναφορικά με την αίτηση της προσφεύγουσας να ανασταλεί η διαδικασία ενώπιον του τμήματος προσφυγών.